**Iunie 2023**

**5.10 - rata şomajului înregistrat în evidenţele AJOFM Sălaj în luna mai 2023**

La sfârșitul lunii mai 2023, rata şomajului înregistrat la nivelul judeţului Sălaj a fost de 5,10 la sută, mai mică cu 0.04pp decât cea din luna anterioară şi cu 1.10 pp mai mare decât rata înregistrată în luna mai a anului 2022.

Numărul total de şomeri la finele lunii mai 2023 a fost de 4572 persoane, mai mic cu 35 persoane decât cel înregistrat la finele lunii aprilie 2023.

Din totalul şomerilor înregistraţi, 685 au fost şomeri indemnizaţi şi 3887 șomeri neindemnizați. Numărul şomerilor indemnizaţi a crescut cu 24, iar numărul şomerilor neindemnizaţi este mai mic cu 59, faţă de luna precedentă.

Pe medii de rezidență, numărul şomerilor la finele lunii mai se prezintă astfel: 3783 șomeri provin din mediul rural și 789 şomeri provin din mediul urban.

Cei mai mulţi şomeri aveau vârsta între 40-49 de ani(1142), urmaţi de cei cu vârstă între 30 şi 39 ani(991), la polul opus aflându-se persoanele între 25-29 de ani(346).

Structura șomajului pe grupe de vârste la finele lunii mai se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4572 |
| < 25 ani |  610 |
| între 25-29 |  346 |
| între 30-39 |  991 |
| între 40-49 |  1142 |
| între 50-55 |  785 |
| peste 55 ani |  698 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Sălaj(44%). Şomerii cu nivel de pregătire gimnazial reprezintă 29% din totalul şomerilor înregistraţi, iar cei cu studii universitare 3%.

Mai multe informaţii privind situaţia statistică a şomajului la sfârşitul lunii mai 2023 pot fi vizualizate accesând [www.anofm.ro](http://www.anofm.ro), secţiunea Programe, statistici.